**Проект!**

**Наредба за изменение и допълнение на Наредба 13 от 27.01.1999 г. за разследване на авиационни произшествия**

**(обн., ДВ,** **бр. 12** **от 1999 г., изм. и доп.,** **бр. 83** **от 2004 г.,** **бр. 77** **от 2005 г.,** **бр. 4** **от 2007 г., бр. 90 от 2012 г.)**

 **§ 1**. В чл. 3, ал. 2 изразът „държавен инспектор по въздухоплаване“ се заличава.

 **§ 2.** В чл. 20 се правят следните изменения и допълнения:

1. Алинея 1 се изменя така:

 „(1) Докладването, събирането, съхранението, защитата, анализът и разпространението на информация за безопасността на полетите се извършва в съответствие с изискванията на Регламент (ЕС) № 376/2014 на Европейския парламент и на Съвета от 3 април 2014 година за докладване, анализ и последващи действия във връзка със събития в гражданското въздухоплаване, за изменение на Регламент (ЕС) № 996/2010 на Европейския парламент и на Съвета и за отмяна на Директива 2003/42/ЕО на Европейския парламент и на Съвета и на Регламенти (ЕО) № 1321/2007 и (ЕО) № 1330/2007 на Комисията (Регламент (ЕС) № 376/2014 г.) (обн., ОВ L 122, 24/04/2014).“

1. Създава се нова ал. 2:

 „(2) Специализираното звено за разследване на авиационни събития поддържа задължителна и доброволна система за докладване на авиационни събития, застрашаващи безопасността на полетите, води и съхранява документацията от извършените разследвания, поддържа информационна система с база данни от авиационни произшествия, сериозни инциденти, инциденти и случаи, застрашаващи безопасността на полетите, периодично анализира базата данни и поддържа информационна система за препоръки за безопасност.

**3**. Досегашната ал. 2 става ал. 3, като в нея думата „анонимно“ се заменя с „доброволно“.

 **§ 3.** В чл. 22 се правят следните изменения и допълнения:

 **1.** В края на ал. 1 се поставя запетая и се добавя „посочени в приложения № 1 – 5 от Регламент за изпълнение (ЕС) 2015/1018 на комисията от 29 юни 2015 година
за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) № 376/2014 на Европейския парламент и на Съвета (обн., ОВ L 163, 30/06/2015).

 **2.** В края на ал. 2 се поставя запетая и се добавя „съгласно изисквания, посочени в списъка на изискванията, приложими за схемите за задължително и доброволно докладване на събития, съдържащ се в Приложение № 1 на Регламент (ЕС) 376/2014.

 **3.** В ал. 3:

 а) основният текст се изменя така:

 „Всяко от събитията, посочени в ал. 1, задължително се докладва от следните лица:“

 б) Точка 1 се изменя така:

 „1. служители на авиационен оператор или командир на ВС или когато той не е в състояние да докладва за събитието – всеки друг член на екипажа, който е след него по командната верига на въздухоплавателното средство, за който държавата осигурява надзор по безопасността на експлоатацията;“

 в) В ал. 4 думите „докладвани в съответствие с приложение № 8“ се заменят с „посочени в приложения № 1 – 5 от Регламент за изпълнение (ЕС) 2015/1018 на комисията от 29 юни 2015 година за установяване на списък с класификация на събитията в гражданското въздухоплаване, които трябва задължително да бъдат докладвани в съответствие с Регламент (ЕС) № 376/2014 на Европейския парламент и на Съвета.

 г) В ал. 6 се създава изречение трето:

„Заинтересованите страни, посочени в списъка по Приложение № 2 от Регламент (ЕС) 376/2014, могат да получават информация от Европейския централен регистър въз основа на искане по образец, съдържащ се в Приложение № 3 на Регламент (ЕС) 376/2014.“

 **§ 4.** В чл. 23, ал. 4 думите „съгласно изискванията на Европейската организация за безопасност на въздухоплаването (Евроконтрол)“ се заличават.

**§ 5**. Приложение № 8 се отменя.

**Ивайло Московски**

*Министър на транспорта,*

*информационните технологии и съобщенията*